b'\n_START_ARTICLE_\nJoe Abercrombie\n_START_SECTION_\n\xc5\xbdivljenje in delo\n_START_PARAGRAPH_\nJoe Abercrombie se je rodil 31. decembra v Lancastru, Velika Britanija. _NEWLINE_\xc5\xbde kot otrok se je pri\xc4\x8del ukvarjati z igranjem video in fantazijskih namiznih iger. Pozneje se je odlo\xc4\x8dil za \xc5\xa1tudij psihologije na univerzi v Manchestru, kjer je prenehal z igranjem namiznic in svojo \xc5\xbeeljo po novih vsebinah zadovoljeval predvsem z video igrami. \xc5\xbde v tistem \xc4\x8dasu se je za\xc4\x8del ukvarjati s pisanjem, vendar mu zaradi prevelikih \xc5\xbeelja in pomanjkanja izku\xc5\xa1enj na\xc4\x8drti niso uspeli, tako je misel na pisanje za nekaj let opustil._NEWLINE_Po diplomi se je preselil v London, kjer se je zaposlil kot televizijski producent. Dve leti pozneje se je odlo\xc4\x8dil za odprtje lastnega podjetja - postal je samostojen filmski urednik, kar je \xc5\xa1e danes. Med drugim je uredil veliko koli\xc4\x8dino dokumentarcev, nagradnih prireditev, glasbenih posnetkov in sodeloval pri koncertih odmevnih imen, kot so Barry White in Coldplay. Med delom je zopet na\xc5\xa1el \xc4\x8das za pisanje in tokrat, z za\xc4\x8detkom v letu 2002, \xc5\xa1est let po neuspelih pri\xc4\x8detkih v \xc5\xa1tudijskih letih, mu je tudi uspelo._NEWLINE_Pisatelj trenutno \xc5\xbeivi z \xc5\xbeeno in h\xc4\x8derama v kraju Bath. \xc5\xa0e vedno ureja video vsebine, vendar se ve\xc4\x8dinsko posve\xc4\x8da predvsem pisanju s \xc4\x8drnim humorjem pre\xc5\xbeetih in razmi\xc5\xa1ljujo\xc4\x8dih epskih fantazijskih romanov.\n_START_SECTION_\nPotek objave knjig\n_START_PARAGRAPH_\nKonec leta 2004 je dokon\xc4\x8dal  prvi del trilogije The First Law, The Blade Itself, ki je bila po ve\xc4\x8dkratni zavrnitvi s strani zalo\xc5\xbenikov objavljena leta 2006 pri zalo\xc5\xbeni\xc5\xa1ki hi\xc5\xa1i Gollancz. Pri isti zalo\xc5\xbebi sta iz\xc5\xa1li tudi nadaljevanji, Before They are Hanged  (2007)  in The Last Argument of Kings (2008). Tega leta je bil nominiran tudi za John Wood Campbellovo nagrado za najbolj\xc5\xa1ega novega pisatelja, ki je sicer ni dobil. Leta 2009 je iz\xc5\xa1lo samostojno nadaljevanje Best Served Cold, vsebina katerega se dogaja v svetu trilogije The Firs Law. Leta 2010 je iz\xc5\xa1la kratka zgodba The Fool Jobs, vklju\xc4\x8dena v zbirko zgodb Swords & Dark Magic: The New Sword and Sorcery, postavljena v svet Best Served Cold._NEWLINE_Januarja 2011 je iz\xc5\xa1lo naslednje samostojno delo, naslovljeno The Heroes. Jeseni 2012 se je zgodba nadaljevala z romanom Red Country, ki je uvedel nekaj novih likov, predvsem pa ponovno vpoklical za nekatere \xc5\xbee odpisane stare veterane .\n_START_SECTION_\nTeme in zgledi\n_START_PARAGRAPH_\nV pisateljevih delih je, kot tudi sam priznava, mogo\xc4\x8de zaslediti zgledovanje po Johnu R.R. Tolkienu, Michaelu Moorcocku, Jamesu Elroyu, Ursuli Le Guin, televizijski seriji Blackadder, Georgeu R.R. Martinu; ter drugih smereh, ki niso povezane s fantazijskim \xc5\xbeanrom, najti pa jih je tako skozi njegovo izobrazbo, kot delo, ki ga opravlja kot filmski urednik._NEWLINE_Njegova dela so v delih kritikov opisana kot tema\xc4\x8dna, realisti\xc4\x8dna, cini\xc4\x8dna, s \xc4\x8drnim britanskim humorjem pre\xc5\xbeeta fantazija. Temeljijo predvsem na razvoju glavnih (anti)junakov, spremljanjem moralnih vpra\xc5\xa1anj, ki jih vseskozi vodijo po krutem, realisti\xc4\x8dnem in brutalnem nami\xc5\xa1ljenem svetu, postavljenem v srednji vek, kjer jih ne pestijo le psiholo\xc5\xa1ke travme, skozi potek zgodbe jih avtor tudi resno po\xc5\xa1koduje ali v skrajnem primeru ubije, oziroma popolnoma \xc4\x8dustveno zlomi.'